《松鹤吟》
明代·张凤翔

养禽贵养鹤，种树贵种松。鹤本辽阳仙，松本徂徕公。

君家老鹤白如雪，万里飞翔乃所悦。君家老松青如山，百围偃蹇那可攀。

鹤兮鹤兮时高举，上寥廓兮下沧渚。西过悬圃啄青泥，不逐鸱鸮争腐鼠。

松兮松兮但孤撑，蟠后土兮参青冥。历谙寒暑百不变，肯与桃李争浮荣。

呜呼此松与此鹤，阅世千年但如昨。

作者简介：陕西洵阳人，字光世，号伎陵。弘治十二年进士。官户部主事，移病归。诗赋信手涂抹，不经师匠，如村巫降神之语。与李梦阳同举于乡，声名出李上。年仅三十而卒。有《伎陵集》。